เพิ่งเป็นวันนี้ค่ะตื่นขึ้นมาแล้วฉี่แล้วมันมีสีขาวขุ่นออกมาจากช่องคลอดค่ะแล้วพอฉี่สีขาวขุ่นก็ไหลออกมาจากช่องคลอดค่ะ
สวัสดีครับ การที่ปัสสาวะแล้วมีสิ่งแปลกปลอมสีขาวขุ่นออกมาจากช่องคลอดออกมาด้วย มีความเป็นไปได้ว่า สิ่งที่ออกมาอาจเป็นตกขาวครับ ซึ่งตกขาวโดยปกติไม่ควรสีขุ่น และไม่ควรมีเลือดปน เพราะตกขาวนั้นเป็นสิ่งที่ร่างกายขับออกมาเพื่อสร้างความชุ่มชื้นภายในช่องคลอด ทุกๆวัน ดังนั้น การที่มีตกขาวสีผิดปกติหรือมีจำนวนมากผิดปกติ อาจบ่งบอกถึงการอักเสบหรือติดเชื้อภายใน อาทิเช่น ช่องคลอดอักเสบจากเชื้อรา เชื้อแบคทีเรีย หรือ เชื้อปรสิต บางชนิดได้ครับเบื้องต้น ขอให้รักษาความสะอาดในบริเวณนั้น และ ดื่มน้ำมากๆ ไม่อั้นปัสสาวะ แต่หากยังมีอาการเดิมอยู่ ก็ควรพบแพทย์เพื่อตรวจร่างกาย และ รักษาต่อไปครับ